স্ত্রীকে নিয়ে আর ফেরা হল না বাড়ি! চলন্ত ট্রেনে হৃদরোগে আক্রান্ত হয়ে মৃত্যু স্বামীর

কাঁকসা: চলন্ত ট্রেনে হৃদরোগে আক্রান্ত হয়ে মৃত্যু হল এক বৃদ্ধার। মৃত বৃদ্ধার নাম সরবেশ কুমার। বয়স ৬৩ বছর। মৃতের বাড়ি উত্তরপ্রদেশের রামপুর এলাকায়। জানা গিয়েছে ওই বৃদ্ধার সাথে বিয়ে হয়েছিল পশ্চিমবঙ্গের নবদ্বীপের বাসিন্দা সুমন দেবীর সাথে। বেশ কিছুদিন আগে সুমন দেবীকে নিয়ে তিনি শ্বশুরবাড়ি বেড়াতে যান। মঙ্গলবার বাসে চেপে নবদ্বীপ থেকে স্ত্রীকে নিয়ে বর্ধমান স্টেশনে পৌঁছান দুপুরে। সেখান থেকে জম্মু তাওয়াই এক্সপ্রেস ধরে উত্তরপ্রদেশে বাড়ি ফিরছিলেন। জানা গিয়েছে, বর্ধমানে ট্রেনে চাপার পর তিনি অসুস্থ বোধ করেন। এরপর ট্রেন কিছুটা এগোতেই তাকে ডাকাডাকি করার পর তার আর কোনো সাড়া মেলে না।

তৎক্ষণাৎ সুমন দেবী রেলের আধিকারিকদের এবং রেল পুলিশের কর্মীদের জানান। তড়িঘড়ি তাকে পানাগড় স্টেশনে নামানো হয়। সেখান থেকে প্রথমে রেল হাসপাতালে নিয়ে যাওয়া হয় পরে পানাগড় ব্লক প্রাথমিক স্বাস্থ্যকেন্দ্রে নিয়ে গেলে হাসপাতালে চিকিৎসকেরা তাকে মৃত বলে ঘোষণা করেন। খবর পেয়ে কাঁকসা থানার পুলিশ দেহ উদ্ধার করে থানায় নিয়ে যায়।

আরও পড়ুন: দুয়ারে রেশনে নিম্নমানের চাল দেওয়ার অভিযোগ! বিক্ষোভ স্থানীয়দের

মৃতের স্ত্রী সুমন দেবী জানিয়েছেন, গত কয়েক বছর আগে তিনি হৃদরোগে আক্রান্ত হয়েছিলেন। তারপর থেকে তার চিকিৎসা চলছিল। বর্তমানে তিনি সুস্থই ছিলেন। কিন্তু ট্রেনে ওঠার পর তার স্বামী অসুস্থ বোধ করলে তাকে ট্রেনের সিটে শুয়ে পড়তে বলেন। কিন্তু কিছুক্ষণ পরেই তাকে ডাকাডাকি করলেও কোনো সাড়া পাননি। তারপরেই তিনি রেল কর্মীদের সাহায্য নেন। সুমন দেবী জানিয়েছেন, চিকিৎসকের কাছ থেকে তার স্বামীর মৃত্যুর খবর জানতে পারার পর তিনি পরিবারের সদস্যদের খবর দিলে পরিবারের সদস্যরা খবর পাওয়ার পরেই উত্তর প্রদেশ থেকে রওনা দিয়েছেন পানাগড়ের উদ্দেশ্যে। কাঁকসা থানার পুলিশ সূত্রে জানা গিয়েছে পরিবারের সদস্যরা থানায় পৌঁছালে পরিবারের সদস্যদের হাতে দেহ তুলে দেওয়া হবে।