পানীয় জলের দাবিতে কাঁকসায় বিক্ষোভ

কাঁকসা: একে তীব্র গরম, তার উপর কাঁকসার একাধিক জায়গায় মিলছেনা সঠিক ভাবে জল। আর সেই নিয়েই আজ কাঁকসার পি.এইচ.ই দফতরে (PHE Department) বিক্ষোভ দেখাল বিজেপি। পি.এইচ.ই দফতরের ভিতর ঢুকে বিক্ষোভ দেখাল বিজেপি কর্মী। আর বিজেপির বিক্ষোভ মিছিলকে কেন্দ্র করে কাঁকসার ডাকবাংলো মোড়ে ছড়ায় উত্তেজনা। দুপুর ১টা নাগাদ পি.এইচ.ই দফতরের সামনে বিক্ষোভের জেরে গোটা এলাকা জুড়ে ছড়ায় চাঞ্চল্য। বালতি হাতে বিক্ষোভ দেখান বিজেপি কর্মীরা।

আরও পড়ুন: পাথরপ্রতিমা বিস্ফোরণ কান্ডে আটক এক

পরিস্থিতি উত্তপ্ত হয়ে উঠলে ঘটনাস্থলে উপস্থিত হয় পুলিশ। তারপরেই পুলিশের তৎপরতায় পরিস্থিতি নিয়ন্ত্রণে আনার চেষ্টা করা হয়। বিজেপির অভিযোগ,কাঁকসায় কেন্দ্রের জল জীবন মিশন প্রকল্পের আওতায় বাড়ি বাড়ি পানীয় জলের পরিষেবা পাওয়ার কথা। প্রশাসনের পক্ষ থেকে কাঁকসায় ১০০ শতাংশ বাড়িতে পানীয় জলের পাইপ লাইন পৌঁছে গেছে বলে তারা অনলাইনে দাবি করলেও আদতে অধিকাংশ বাড়িতেই পানীয় জল পৌঁছায় নি।অনেকের বাড়িতে আবার পাইপ লাইন পৌঁছালেও তা থেকে জল পাওয়া যায় না।তাই দ্রুত যাতে কাঁকসায় পানীয় জল পরিষেবা পাওয়া যায় তার দাবিতে তারা বিক্ষোভে বসেন। যদিও এই বিষয়ে দফতরের আধিকারিক আগামী ১৫ মে পানীয় জল পরিষেবা স্বাভাবিক হবে বলে জানায়। আর তারপরেই বিক্ষোভ উঠে যায়।

দেখুন অন্য খবর